Winge Reisebureau

Winge Reisebureau A/S (opprinnelig Winge & Co.s Reisebureau A/S) var et av Norges største reisebyråer. Det blei etablert i 1937, og utvida etter hvert virksomheten, dels gjennom eide filialer, dels gjennom franchisevirksomhet. Winge gikk i 1997 inn i den nye reisebyråkjeden VIA Travel. 

Winge hadde sitt hovedkontor i Karl Johans gate 33 (Magnus-gården) i Oslo.Vilhelm Bjørset (red.): Boken om Oslo (Realforlaget 1950), side 577 Det var et av de fem byråa som i 1939 stifta Den Norske Reisebyråforening. Det etablerte etter hvert filialkontorer ei rekke steder i landet, og også i utlandet.

Winge arrangerte pakketurer gjennom Prisma Tours, som de eide sammen med blant annet Bennett Reisebureau og Norges Statsbaner. De eide også 50 prosent av Informa Tours. Fra 1982 var Folkeferie en del av Winge-kjeden.

I 1991 overtok den svenske kjeden Nyman & Schultz AB Winges avdeling for forretningsreiser. I 1997 fusjonerte så resten av Winge med Flyspesialisten og NAF Reisebyrå til VIA Gruppen AS.Norges største: Winge, Flyspesialisten og NAF fusjonerer; 
pressemelding hos Newswire 24. april 1997 – besøkt 28. mai 2011.

I 1994–95 streika seks ansatte ved Winges kontor i Tromsø i rundt seks måneder, en av norgeshistorias lengste streiker. Streiken gjaldt de ansattes rett til valg av fagforening å organisere seg i.NRK-melding gjengitt på nettstedet til Heismontørenes fagforening ; besøkt 29. mai 2011.

 Referanser 

Kategori:Norske reiseselskaper
Kategori:Selskaper etablert i 1937
Kategori:Selskaper opphørt i 1997
Kategori:Tidligere norske selskaper